పెరగనున్న టర్మ్‌ ఇన్సూరెన్స్‌ ప్రీమియం! ఎందుకంటే.. - Term policy premium rates May rise from FY22
Published : 13/03/2021 12:20 IST
పెరగనున్న టర్మ్‌ ఇన్సూరెన్స్‌ ప్రీమియం! ఎందుకంటే..
ఇంటర్నెట్‌ డెస్క్‌: కరోనా సంక్షోభం నేపథ్యంలో ప్రజల్లో ఆరోగ్యంతో పాటు బీమాపై అవగాహన పెరిగింది. జీవితంలో బీమా ప్రాధాన్యం చాలా మందికి తెలిసొచ్చింది. దీంతో ఈ ఆర్థిక సంవత్సరంలో టర్మ్‌ పాలసీ, సాధారణ జీవిత బీమా, ఆరోగ్య బీమాకు డిమాండ్‌ పెరిగింది. అయితే, ఏప్రిల్‌ 1 నుంచి ప్రారంభం కానున్న ఆర్థిక సంవత్సరం చాలా వరకు టర్మ్‌ ఇన్సూరెన్స్‌ పాలసీల ప్రీమియం పెరగనుంది. ఇందుకు మహమ్మారి ఓ కారణం కాగా.. రీఇన్సూరెన్స్‌ సంస్థలు ప్రీమియం పెంచడం కూడా ప్రభావం చూపనుంది.
టర్మ్‌ పాలసీల ప్రీమియంలు రానున్న కొన్ని నెలల్లో 10-15 శాతం పెరగనున్నట్లు నిపుణులు అంచనా వేస్తున్నారు. ఇప్పటికే టాటా ఏఐఏ, ఎగన్‌ లైఫ్‌, మ్యాక్స్‌ లైఫ్‌, పీఎన్‌బీ మెట్‌లైఫ్‌, ఇండియాఫస్ట్‌ లైఫ్‌ వంటి సంస్థలు ప్రీమియం పెంచుతూ కొత్త పాలసీలను బీమా నియంత్రణా ప్రాధికార సంస్థ ఐఆర్‌డీఏకు సమర్పించినట్లు సమాచారం. ఇతర ప్రైవేట్‌ సంస్థలు సైతం ఇదే బాటలో పయనించే అవకాశం ఉన్నట్లు తెలుస్తోంది. అయితే, ఎల్‌ఐసీ నిర్ణయంపై ఇంకా ఎలాంటి సమాచారం లేదు. ఎల్‌ఐసీ ప్రీమియంలో పెద్దగా మార్పేమీ ఉండకపోవచ్చునని పరిశ్రమ వర్గాలు భావిస్తున్నాయి.
కొవిడ్‌ నేపథ్యంలో ఈ ఏడాది ప్రపంచవ్యాప్తంగా మరణాలు భారీ సంఖ్యలో నమోదయ్యాయి. దీంతో బీమా క్లెయిమ్‌లు పెరిగాయి. ఇది రీఇన్సూరెన్స్‌ కంపెనీలకు నష్టాలను తెచ్చిపెట్టాయి. ఇన్సూరెన్స్‌ కంపెనీలకు ఆర్థిక రక్షణ కల్పించే సంస్థలే రీఇన్సూరెన్స్‌ కంపెనీలు. అంటే ఇవి బీమా సంస్థలకే బీమా కల్పిస్తాయి. సాధారణంగా ప్రపంచంలో ఎక్కడైనా వైపరీత్యం తలెత్తితే అది ఆ ప్రాంతానికి మాత్రమే పరిమితమవుతుంది. ఇతర ప్రాంతాల్లో వచ్చే ఆదాయంతో రీఇన్సూరెన్స్‌ కంపెనీలు నష్టాలను పూడ్చుకుంటాయి. కానీ, కొవిడ్‌ ప్రభావం ప్రపంచవ్యాప్తంగా ఉంది. దీంతో చాలా వరకు అంతర్జాతీయ రీఇన్సూరెన్స్‌ కంపెనీలు నష్టాలను మూటగట్టకున్నాయి. వాటిని పూడ్చుకునేందుకు అవి ప్రీమియంను పెంచే అవకాశం ఉంది. ఇప్పటికే స్విస్ రే అనే కంపెనీ ప్రీమియం పెంచనున్నట్లు ప్రకటించింది. ఈ భారాన్ని ఇన్సూరెన్స్‌ కంపెనీలు వినియోగదారులకు బదిలీ చేయనున్నాయి. ఈ నేపథ్యంలో టర్మ్‌ ఇన్సూరెన్స్‌ ప్రీమియంలు పెరగనున్నాయి.
బీమా సంస్థల మధ్య ఇటీవలి కాలంలో పోటీ పెరిగి ప్రీమియం రేట్‌లను భారీగా తగ్గించాయి. ఇది కూడా తాజా పెంపునకు మరో కారణం. తక్కువ ప్రీమియం వల్ల కొవిడ్‌ సమయంలో సంస్థలు నష్టాల్ని మూటగట్టుకున్నాయి. దీంతో భవిష్యత్తు రిస్క్‌ను తగ్గించుకోవడానికి తిరిగి ప్రీమియంలను ప్రామాణిక స్థాయికి పెంచాలని సంస్థలు నిర్ణయించినట్లు సమాచారం.
peraganunna turme insurense preemium! endukante.. - Term policy premium rates May rise from FY22
Published : 13/03/2021 12:20 IST
peraganunna turme insurense preemium! endukante..
internetse desse: karona sankshobham nepathyamlo prajallo aarogyamtho paatu beemapai avagaahana perigindi. jeevitamlo beema praadhaanyam chala mandiki telisochindi. deentho ee aardhika samvatsaramlo turme polasy, saadhaarana jeevita beema, aarogya beemaaku demande perigindi. ayithe, eprille 1 nunchi praarambham kaanunna aardhika samvatsaram chala varaku turme insurense paalaseela preemium peraganundi. induku mahammari oo kaaranam kaga.. reinsurensi samsthalu preemium penchadam kuudaa prabhaavam chuupanundi.
turme paalaseela preemiyamlu raanunna konni nelallo 10-15 saatam peraganunnatlu nipunulu anchana vestunnaru. ippatike tata aii, egan laife, maxe laife, pnb metelife, indiafuste laife vanti samsthalu preemium penchutuu kotta paalaseelanu beema niyantranaa praadhikaara samstha irdaca samarpinchinatlu samacharam. itara private samsthalu saitam ide baatalo payaninche avakaasam unnatlu telustondi. ayithe, elic nirnayampai inka elanti samacharam ledu. elic preemiyamlo peddagaa marpemy undakapovachhunani parisrama vargaalu bhaavistunnaayi.
kovide nepathyamlo ee edaadi prapanchavyaaptamgaa maranaalu bhari sankhyalo namodayyayi. deentho beema claimelu perigaayi. idhi reinsurensi companylaku nashtaalanu tecchipettaayi. insurense companylaku aardhika rakshana kalpinche samsthale reinsurensi companylu. ante ivi beema samsthalake beema kalpistaayi. saadhaaranamgaa prapanchamlo ekkadaina vaipareetyam talettite adhi aa praantaaniki matrame parimitamavutundi. itara praantaallo vache aadaayamto reinsurensi companylu nashtaalanu poodchukuntaayi. cony, kovide prabhaavam prapanchavyaaptamgaa undi. deentho chala varaku antarjaatiiya reinsurensi companylu nashtaalanu mootagattakunnaayi. vaatini poodchukunenduku avi preemiyamnu penche avakaasam undi. ippatike swis ree ane company preemium penchanunnatlu prakatinchindi. ee bhaaraanni insurense companylu viniyogadaarulaku badili cheyanunnayi. ee nepathyamlo turme insurense preemiyamlu peraganunnaayi.
beema samsthala madhya iteevali kaalamlo poty perigi preemium retelanu bhariga tagginchaayi. idhi kuudaa taja pempunaku maro kaaranam. takkuva preemium valla kovide samayamlo samsthalu nashtaalni mootagattukunnaayi. deentho bhavishyattu rissenu tagginchukovadaaniki tirigi preemiyamlanu praamaanika sthaayiki penchaalani samsthalu nirnayinchinatlu samacharam.